越调・天净沙闲题
作者：吴西逸
朝代：元

paragraphs: 长江万里归帆，西风几度阳关，依旧红尘满眼。
夕阳新雁，此情时拍阑干。
楚云飞满长空，湘江不断流东，何事离多恨冗？夕阳低送，小楼数点残鸿。
数声短笛沧州，半江远水孤舟，愁更浓如病酒。
夕阳时候，断肠人倚西楼。
江亭远树残霞，淡烟芳草平沙，绿柳阴中系马。
夕阳西下，水村山郭人家。